Razgovor:Nereligioznost

message: Članak je u statusu mrve od 2010., prije 4 dana IP je dodao hrpu teksta rabeći ovakve izvore: ova stranica opisana je kao "Ireligija kako je prikazana u 26 referentnih djela", u stvari poveznica vodi na tražilicu internetskih rječnika, u kojima se spominje 21 put. Poveznica naslovljena kao Encyclopedia of Religion and Society vodi pak na neku opskurnu internetsku stranicu, koja citira knjigu C. Campbella, "Toward a Sociology of Irreligion" iz 1971. godine.
Imamo članke ateizam i agnosticizam, ovo je originalno istraživanje kojem nije mjesto na Wikipediji. SpeedyGonsales 20:42, 19. veljače 2013. (CET)
----
replies: text: Ja ne vidim nikakav problem da ovaj članak ostane takav kakav jest. IP je jednostavno preveo članak s en.wiki, a gotovo jednaki članci prisutni su i na fr.wiki i es.wiki. Ne vidim razloga zašto brisati isti članak na hr.wiki. Članak obrađuje novi pojam koji se ne podudara s ateizmom i agnosticizmom, već je puno opširniji. Nereligioznost obuhvaća i ateizam i agnosticizam i još mnogo toga, kao što je jasno navedeno u članku.--Dean72 (razgovor) 13:49, 20. veljače 2013. (CET)
replies: text: : To što je članak preveden s en wiki nije argument. Ako se pojam ne podudara potpuno bilo s ateizmom ili agnosticizmom, to ne znači da se ne radi o originalnom istraživanju. SpeedyGonsales 17:31, 20. veljače 2013. (CET)

text: Ja u ovom slučaju ne vidim nikakvo objavljivanje originalnih ideja, sve što je navedeno je objavljeno i u literaturi koja se time bavi i u rječnicima. Dovoljno je čitati Dennettov Breaking the spell, naći ćemo ovaj pojam jako puno puta. Ako nekom suradniku smeta kvaliteta referenci, jednostavno se iste mogu ukloniti. Poveznica na tražilicu se može ukloniti i ostavi se poveznica na na Compact English Dictionary. Zašto brisati? Isto tako ne vidim problem s drugom poveznicom, pošto stoji kao refernca za jednu istinitu činjenicu. Deizam je naime uistinu smatran nereligijom u 18. stoljeću a i mnogo prije. Neke naznake ideje da je deizam oblik nereligioznosti i sličan ateizmu nalazimo čak i u Starom Zavjetu, točnije u psalmu 52...--Dean72 (razgovor) 13:49, 20. veljače 2013. (CET)
replies: text: : Nije na nama raditi tuđi posao, čistiti tuđe smeće, na suradnicima je napisati kvalitetan članak na temelju kvalitetnih izvora. Pošto toga ovdje nema, dvojbe isto tako nema. SpeedyGonsales 17:31, 20. veljače 2013. (CET)

text: Iskreno, ja ne vidim ni svrhu predloška u kojem doslovno piše: "Tema ovog članka ili dijela članka po svojoj važnosti možda ne udovoljava Wikipedijinim kriterijima." Počinjem se pitati po kojim se onda kriterijima biraju članci? Ovaj članak koji obrađuje filizofsku terminologiju ne, a ovo da? Pozdrav.--Dean72 (razgovor) 13:49, 20. veljače 2013. (CET)
replies: text: : Svaki suradnik je odgovoran za svoja uređivanja, ako netko vidi članak kojem nije mjesto na wikipediji, slobodan je označiti ga odgovarajućim predloškom. Ako je trebalo ovaj članak označiti predloškom da bi se shvatilo da neki drugi članak nema mjesto na wiki, onda je cilj postignut, jer napokon je netko shvatio da Wikipedija nije nečiji ili ičiji oglasnik, nego se radi o enciklopediji. SpeedyGonsales 17:31, 20. veljače 2013. (CET)
Uklonio sam sporne poveznice na tražilice internetskih rječnika i spornu rečenicu o deizmu kao vrsti ateizma, koja ne mijenja bit ovog članka. Smatram da su sad ispunjeni uvjeti za uklanjanje onog predloška.--Dean72 (razgovor) 02:44, 24. veljače 2013. (CET)
----
Ovaj bi članak svakako trebao ostati, pošto se pojam "nereligioznost" nikako ne može izjednačiti s ateizmom ni s agnosticizmom. Ne samo da se ovi termini ne podudaraju u potpunosti, već je njihovo značenje bitno drugačije. Ateizam i agnosticizam su samo jedan mali podskup onoga što definira nereligioznost ili ireligija kao krovni pojam. 
No krenimo redom, pod pojmom "nereligioznost" spadaju:
*ateizam = nevjerovanje u Boga
*agnosticizam = neznanje o postojanju Boga i uzimanje u obzir da postoji određena vjerojatnost da On postoji
*ignosticizam = stav prema kojem pitanje o Božjem postojanju nema smisla, pošto nema učinaka koji se mogu provjeriti
*apateizam = indiferencija spram Boga i pitanja Njegovog postojanja
*teološki nonkognitivizam = suspenzija mišljenja spram pitanja postojanja Boga, dok se god precizno ne definira pojam "Bog".
Ovo su samo pojmovi koji su jasno obuhvaćeni krovnim pojmom "nereligioznost". Pod istim se pojmom mogu obuhvatiti i neka druga granična uvjerenja i stavovi kao npr.
*panteizam = izjednačavanje Boga i Svemira - divinizacija Svemira. Stav prema kojem je Svemir imanentno Božanstvo.
*deizam = stav da Bog postoji, da je On stvoritelj Svemira, ali da se nalazi izvan Svemira i da nema nikakav upliv na događaje u Svemiru. Iako deisti vjeruju da Bog postoji, kod njih je jasan manjak teističkog vjerovanja kao i odsustva i nepotrebnosti štovanja Boga. Stoga se i deisti mogu u neku ruku smatrati nereligioznima.
*usudio bi se navesti i jednu dodatnu kategoriju koja je vrlo česta kod "običnog" čovjeka: osoba koja tvrdi: "ja ne vjerujem u Boga kojeg propovjedaju službene religije i kultovi, ali ipak mislim da -Nešto- postoji." Ovaj je stav nešto između deizma i apateizma, nebi ga znao bolje definirati.
Kao što je očigledno, nereligioznost je krovni pojam koji obuhvaća čitav niz uvjerenja i stavova koji su bitno različiti od ateizma i agnosticizma. Štoviše, često su u sukobu s ateizmom. Tvrditi da je ovaj pojam nepotreban zato jer već postoje članci "ateizam" i "agnosticizam" je slično tvrdnji da je članak s naslovom "Slaveni" nepotreban jer već postoje članci "Rusi" i "Poljaci". Shvaćam da je vjernicima teško shvatiti da među nereligioznim osobama postoje tako bitne razlike, ali one uistinu postoje i naširoko su opisane u literaturi. Podsjećam još jednom da je pojam nereligioznost (irreligion) nalazi i u Oksfordskom rječniku.
Apeliram stoga da zajednica sačuva ovaj članak, jer bi njegovo brisanje bilo gubitak za wikipediju i u smislu pojmovnog bogatstva i u smislu boljeg definiranja filozofskih stavova.--Dean72 (razgovor) 15:18, 2. ožujka 2013. (CET)
thread_title:  Kriteriji 

message: Pretpostavljam da je Speedy predložak kriteriji stavio misleći kako se radi o istoznačnici s pojmovima ateizam itd. Koliko vidim Dean je uredno i argumentirano objasnio da to nije slučaj već pravi, zasebni pojam koji svakako zaslužuje svoj članak. S obzirom da bi se za koji dan članak trebao izbrisati (a i da nema neke veće zainteresiranosti zajednice za ovaj slučaj), ukloniti ću predložak kako to netko od drugih admina ne bi slučajno napravio. Ukoliko se netko baš protivi, neka nastavi argumentirati na stranici za razgovor. Usput bi predložio i vraćanje predloška ireligija.--Saxum 17:53, 2. ožujka 2013. (CET)
thread_title:  Kriteriji